Na temelju članka 14. i 25. Odluke o javnim priznanjima općine Bol („Službeni glasnik“ općine Bol br. 4/09 i 7/09), Komisija za dodjelu javnih priznanja je predložila, a vijeće općine Bol je, na temelju članka 31. Odluke o javnim priznanjima, na 6/2025 sjednici dana . srpnja 2025. godine donijelo

**ODLUKU**

**o dodjeli javnog priznanja Godišnja nagrada općine Bol za 2025. godinu**

Članak 1.

Pojedinačno javno priznanje Godišnja nagrada općine Bol za 2025. godinu dodjeljuje se:

Leni Šćepanović kao izraz javne zahvalnosti i priznanja za njen izuzetan doprinos očuvanju lokalne poljoprivrede i identiteta zajednice.

Članak 2.

Leni Šćepanović se dodjeljuje Godišnja nagrada općine Bol u obliku povelje i novčana nagrada u iznosu od \_\_\_\_\_\_ €.

Članak 3.

Ova odluka stupa na snagu dan nakon objave u „Službenom glasniku“ općine Bol.

Obrazloženje:

Gospođa Lena Šćepanović, rođena 22. srpnja 1955. godine, svojim je predanim radom, životnim putem i društvenim doprinosom značajno obilježila lokalnu zajednicu Bola.

Nakon povratka iz Australije, gdje je godinama živjela i radila, Lena se s pokojnim suprugom Rajkom vratila u Bol, gdje je nastavila obiteljsku tradiciju u poljoprivredi. Po smrti supruga 2020. godine, hrabro je preuzela vođenje obiteljskog poljoprivrednog gospodarstva. Na površini od 10.000 m² zasađene vinove loze i 150 stabala maslina nastavila je vrijedno raditi, održavajući i razvijajući gospodarstvo koje je duboko ukorijenjeno u tradiciju mjesta.

Gospođa Šćepanović članica je BOL poljoprivredne zadruge, gdje aktivno sudjeluje u radu i promicanju lokalne poljoprivredne proizvodnje. Cijenjena je zbog svoje odgovornosti, stručnosti, ali i skromnosti i ljudske topline. Njezina životna priča svjedoči o ustrajnosti i predanosti, ali i o snažnoj povezanosti s lokalnom zajednicom.

Lena je primjer žene koja je, unatoč životnim izazovima, zadržala vedrinu, optimizam i radnu etiku. Aktivno promiče vrijednosti rada na zemlji, obiteljsku tradiciju i lokalnu proizvodnju, čime snažno doprinosi očuvanju kulturnog i gospodarskog identiteta Bola.

Osim što je hvalevrijedna poljoprivrednica, Lena je humana, brižna, požrtvovna žena i nona. Zajedno sa pok. suprugom, preuzela je kompletnu brigu za svoje dvije unuke, odgojila ih i školovala. Njezine unuke su visokoobrazovane djevojke koje joj nerijetko pomažu u poljoprivredi, a osim toga , aktivno su uključene i u crkvene aktivnosti.

Lena Šćepanović u ovoj godini slavi 70. rođendan i time dodatno simbolički zaokružuje desetljeća truda, predanosti i ljubavi prema mjestu kojem svakodnevno daje svoj doprinos.

Predsjednica vijeća:

Nataša Paleka Jakšić